**З А П И С Н И К**

од 35. седница на Советот на Општина Аеродром, одржана на 01.12.2023 година со почеток во 16:30 часот, во просториите на Општина Аеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. Сања Несторовска Лазарова |
| 10.Лидија Стаменкова | 26. Дејан Ристовски |
| 11.Бошко Петковски | 27. Благица Сековска |
| 12. Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески – оправдано отсутен |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советот. Советниците и Оливер Миланов и Бошко Петковски се onlineи Советот може полноважно да одлучува. Советникот Милутин Ристескиеоправдано отсутен.

Претседателот отвори расправа по однос на Записникот на 34-та седница на Советот.

Забелешка на записникот даде советничката Вангелина Мојаноска –во записникот фали еден дел кој гласи : забелешка до претседателот- да се држи до точката на дневен ред, да не се дозволи овде да се прават партиски пропаганди и меѓусебни препукувања, во спротивно ќе ја напуштиме седницата.

И уште една забелешка во делот кај советничките прашања каде велам: Првенците на генарација знам дека добиваат еднократна парична помош, а не стипендија како што стои во Записникот.

Бидејќи понатаму никој не побара збор Претседателот го стави на гласање Записникот заедно со забелешките.

**ГЛАСАА: ЗА – 26 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателототвори расправа по однос на дневниотреди извести дека се доставени предлог точки за дополнување на истиот:

1. Предлог- одлука за давање на времено користење на недвижна ствар на Здружение на пензионерите „СОЛИДАРНОСТ АЕРОДРОМ“-Скопје
2. Предлог-одлука за давање согласност за примање на донација од страна на Друштво за трговија, услуги и угостителска дејност НИМПЕРИАС Дооел Скопје
3. Предлог-одлука за донесување на урбанистички план за село Долно Лисиче со разработка на блок 2, 3,4,5,6, 9,10,11,12,13 и 14, плански период 2020-2030, општина Аеродром
4. Предлог-одлука за давање согласност на измена и дополна на Годишен план за вработување на Општина Аеродром за 2024 година
5. Предлог-одлука за одобрување на дополнителни финансиски средства на основно училиште на територијата на Општина Аеродром
6. Предлог-одлука за давање согласност за примање на донација од страна на на „ХалкЕко“, Халкбанк АД Скопје - Скопје на реквизити за уредување на детско игралиште.

Претседателот отвори расправа по однос на предлозите.

Советникот **Горан Костовски** наведе дека не е во ред точки кои се работеле подолго време да се стават како предлог точки на сама седница, а советниците да немаат можност да ги разгледаат бар 2 дена точка по однос на ДУПови.

Исто и План за вработување мислам дека треба да го имаме ден - два порано. Затоа барам 3 и 4 точка од дополнувањето да бидат одложени за наредната седница.

**Сузана Павловска** – Колега, точката по однос на ДУПот беше на расправа пред 2 години, така што жителите имаа доволно време да поднесуваат претставки, зе разгледување, беа усвојувани, потоа откако со утврди ДУПот во општинава се приложи до транспорт и врски и чекавме да ни биде одговорено. Тука се службите, подобро знаат. Имаше неколку забелешки, беа исправени и откако ја добивме согласноста од министерство сега е ставен. Ова не е нешто ново и непознато, а жителите на Долно Лисиче е од огромно значење. Потсетете се, видете ги објавите ќе видите дека ова детално сме го разгледувале.

**Горан Костовски** – јасно ми е дека жителите на Д. Лисиче го чекаат овој ДУП и одобрувањата од институциите, но Советот го гледа носењето на овој ДУП на 5 минути пред седница, би требало бар некој ден да имаме можност да го разгледаме ДУПот, вака ми отвара сомнеж дека се сака да се протне нешто.

**Градоначалник** – ДУПот за Н. Лисиче ќе биде успех и се надевам усвоен со консензус. Утрово од Одд. За урбанизамм ме информираа дека е прв веков план донесен за рурална средина. Второ – го отвара патот за решавање на огромен бр. имотно – правни прашања. Трето – овој ДУП ни овозможува да реализираме нешто што било ветувано, но не се реализирало долги години, односно градинка. Четврто –изградба на спортска сала во рамки на подрачното ОУ Гоце Делчев. Затоа апелирам на оваа седница да го донесеме долгоочекуваниот ДУП.

**Горан Костовски –** не се спори гласањето на ДУПот, го спорам моментот што ни се носи на сама седница. Да се одложи за следна седница, сакам да го видам ДУПот. Која е потребата да се стави на сама седница.

**Градоначалникот** – до последен момент се работеше на ДУПот и сметам дека е време овој ДУП да се поддржи.

**Дејан Ристовски –** ние треба да го донесеме, а не планот да се прошверцува. Чекале 30 години, може да почекаат уште 3 недели детално да се разгледа.

**Градоначалникот** – 3, 4 јавни анкети не е прошверцување, одобрено е од сите институции.

**Горан Костовски** – Зошто не почекаме 3 недели да се разгледа ДУП от?

**Градоначалник** – процесот за јавна анкета беше многу транспарентен, сте можеле да пројавите интерес, поддржете го ДУПот, и 1 ден чекање за жителите е многу.

**Горан Костовски** – 30 години не е донесен и сега набрзина, па има тука советници што 3, 4 мандат се тука, зошто до сега не е донесен, за сега буквално да се прошверца на 5 минути пред седница.

**Градоначалник** - до среда се чекаа одговори од надлежните институции.

Потоа на говорница збор зедоа:Сузана Павловска, Дејан Ристовски, Благица Сековска, Градоначалникот, Благица Сековска, Љупчо Недески побара 30 минути пауза и поддршка од 5 советници за предлогот, Дарко Масларковски побара да се повлече точката од дневен ред, **Претседателот** – даде детално појаснување по однос на ДУПот, каде бил објавен, колку јавни анкети се одвивале итн.Претседателот даде пауза.

По паузата седнизата продолжи.

Бидејќи повеќе никој не се јави за збор Претседателот на Совет го заклучи претресот по однос на точките за дополнување на дневниот ред и иститепоединечогистави на гласање.

**Предлог- одлука за давање на времено користење на недвижна ствар на Здружение на пензионерите „СОЛИДАРНОСТ АЕРОДРОМ“-Скопје**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Предлог-одлука за давање согласност за примање на донација од страна на Друштво за трговија, услуги и угостителска дејност НИМПЕРИАС Дооел Скопје.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Предлог-одлука за донесување на урбанистички план за село Долно Лисиче со разработка на блок 2,3,4,5,6,9,10,11,12,13 и 14, плански период 2020-2030, општина Аеродром.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Предлог-одлука за давање согласност на измена и дополна на Годишен план за вработување на Општина Аеродром за 2024 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Предлог-одлука за одобрување на дополнителни финансиски средства на основно училиште на територијата на Општина Аеродром.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Предлог-одлука за давање согласност за примање на донација од страна на на „ХалкЕко“, Халкбанк АД Скопје - Скопје на реквизити за уредување на детско игралиште.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

Претседателот отвори расправа по однос на дневниот ред со дополнувањето, бидејќи никој не побара збор го стави на гласање.

**ГЛАСАА: ЗА – 16 советници ПРОТИВ –нема ВОЗДРЖАНИ- 3**

Се констатира дека дневниот ред за 34-та седница е усвоен.

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниотред, а пред точката советнички прашања.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

 Се констатира дека предлогот е усвоен.

**Се премина на точките од дневниот ред**

**1-ва точка-**Предлог-одлука за давање согласност на тримесечен извештај (јули, август и септември 2023 година) за финансиско работење на Јавното претпријатие за стопанисување на јавно осветлување на Општина Аеродром.

**Дејан Ристовски –** секоја чест за заштедата од 10 мил. По основ на ел. енергија. Во извештајот е наведено дека се вршени редовни контроли. Кој ги врши овие контроли, дали се вработени во ЈП или е надворешна фирма? Извршени 118 интервенции Нели е пдобро да се вработат луѓе во ЈП отколку да се ангажира надворешна фирма. До каде е изработката на статија за промена на сијалиците во ЛЕД.

Канзуров зема збор по однос на интервенции во Мичурин.

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**2-ра точка-**Предлог-заклучок за усвојување на Кварталниот извештај за извршување на Буџетот на Општина Аеродром за третиот квартал од 2023 година.

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

 Се констатира дека Кварталниот извештај е усвоен.

**3-та точка**-**Предлог-одлука за давање на согласност за запишување на поголем број на деца во воспитните групи на ЈДГОА „Срничка“.**

Даниел Самарџиски – за поздрав е оваа одлука и предложи во иднина на веб страниците наа градинките да бидат објавени листите на чекање за упис според архивско бројче. Така ќе се придонесе за транспарентност.

Тане Димовски – веќе има таков систем меѓу МТСП и градонките.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека одлуката е усвоена

**4-та точка од дневниот ред** –.**Предлог-одлука за давање на согласност за запишување на поголем број на деца во воспитните групи на ЈУДГ „Буба Мара“.**

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека Одлуката е усвоена

**5-та точка** од дневниот ред –**Предлог-одлука за давање согласност на Годишен план за вработување на ЈДГОА „Срничка“ за 2024 година.**

**Дарко Масларковски** – постои ли механизам каде може да се вработи персонал без одобрување од повисоките инстанци. Зошто не се предвидуваат поголем број на стручни соработници (дефектолози, логопеди).

**Тане Димовски** – даде одговор на поставените прашања.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** –**Предлог-одлука за одобрување на дополнителни финансиски средства на детска градинка на територијата на Општина Аеродром.**

**Претседателот –** зошто на крај на година се реализира оваа набавка?

**Директорката на ЈДГОА „Срничка“ –** правиме финансов план, од 2020 почнавме со темелна реконструкција на објектите (6). Даде подетално објаснување по однос на објектите и што се реконструираат.

**Претседателот Дејан Митески** – постави прашање по големите средства потрошени за адвокатски услуги.

**Директорката на ЈДГОА „Срничка“** – тоа се затекнати спорови, тој договор е раскинат и сега се плаќаат согласно адвокатскиот тарифник.

**Канзуров** – Кој е правен застапник на градинката? На кое доби одговор од директорката дека правен застапник е Ана Ристевска.

Збор зедоа **Дарко Масларковски** кој изнесе констатација на која**Градоначалникот**даде одговор дека ОА нема адвокат, а кога има потреба плаќа адвокат по тарифник, имаме лице вработено и кога може да застапува соодветни предмети го користиме тоа лица за да не плаќаме адвокатски услуги. Мојата молба е кога кажуваме работи тие да бидеме внимателни дали се точни, можете на направите увид за секој денар какоо е потрошен и да направите споредба со сите други општини.

**Дарко Масларковски** одговор на реплика – ја прифаќа забелешката и кажа сознаија дека дел од здруженијата на кои не им е исплатено согласно Одлука на Совет ќе ја тужат ОА и тие трошоци ќе се зголемат.

**Сузана Павлова** зеде збор да се наведе дека во иднина треба попрецизно да се наведе за што се бараат средствата.

**Љупчо Недески** – Немаше потреба да се доведува директорката во непријатна ситуација и во идјина да се воздржите од вакви препукувања. Потоа збор зама **директорката на градинката** која даде подетални информации.

**Горан Костовски, Вангелина Мојаноска, Дарко Масларковски** дадоа процедурални забелешки.

**Милка Тримчевска**– дали со обезбедените средства Кслинка би била целосно опремена со мебел, со која динамика и кога би била реализацијата? **Директорката** даде детален одговор.

На говорница збор зедоа **- Горан Костовски, Љупло Недески, Васе Канзуров, Директорката на „Срничка“, Дарко Масларковски.**

Потоа Претседателот ја стави точката на гласање:

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**7-ма точка** - **Предлог–одлука за утврдување бесправен објект за кој може да се изврши вклопување на објектот во урбанистичко-планска документација (објект бр.1 на КП 1417 КО Кисела Вода 2).**

**ГЛАСАА: ЗА – 20 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**8-ма точка**- **Предлог-одлука за започнување на постапка за доделување на договор за воспоставување на јавно приватно партнерство за реализација на Проект „Smart Aerodrom”.**

**Дејан Ристовски –** зошто општината не обезбеди сѐ ова што го нуди приватната фирма, зошто е потребно јавно приватно партнерство? Детален одговор даде **Градоначалникот.**

За збор се јавија**Канзуров, Дејан Ристовски, Горан Костовски, Градоначалник, Дарко Масларковски, Градоначалник, Масларковски, Васе Канзуров, Претсредателот, Благица Сековска –** дали и во кои домен се преклопуваат надлежностите на приватниот партнер и ЈП, на ова прашање следеше одговор од Градоначалникот и Претседателот.

Потоа се гласаше.

 **ГЛАСАА: ЗА – 20 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**9-та точка од дневниот ред -Предлог-одлука за давање согласност за примање на донација од страна на Офиском.мк ДОО Скопје за изведба на парк во Реонски центар.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

 Се констатира дека Одлуката е усвоена.

**10-та точка**-**Предлог-одлука за давање на времено користење на недвижна ствар на Здружение на пензионерите „СОЛИДАРНОСТ АЕРОДРОМ“-Скопје “.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**11-та точка** - **Предлог-одлука за давање согласност за примање на донација од страна на Друштво за трговија, услуги и угостителска дејност НИМПЕРИАС Дооел Скопје.**

**Дејан Антовски** даде објаснување по однос на техничка грешка и изземање на еднаа КП од одлуката.

**ГЛАСАА: ЗА –15советници ПРОТИВ –нема ВОЗДРЖАНИ- 1 советник**

Се констатира дека Одлуката е усвоена

**12-та точка** -**Предлог-одлука за донесување на урбанистички план за село Долно Лисиче со разработка на блок 2, 3,4,5,6,9,10,11,12,13 и 14, плански период 2020-2030, општина Аеродром.**

**Љупчо Недески** – замоли поголема транспарентност од предлагачите, бидејќи дополна точка се доставува во случај на итност, исто така посочи на техничка грешка содржана во документацијата која е приложена.

Следеше реплика од **Градоначалникот**, потоа **Љупчо Недески** – бараме да се одложи точката со цел увид во документацијата. Одложување на точката побара и советникот **Горан Костовски**. **Канзуров** па **Недески** зеде збор.

**Сузана Павлова**– побара од стручните служби да објаснат во што се состојат измените за да не се шпекулирадека нешто се протнува. **Иван Кокалановски** даде детално објаснување.

Следеше **Костовски**, **Станислав Николовски**, **Масларковски, Недески, Канзуров, Дејан Ристовским, Градоначалник.**

**ГЛАСАА: ЗА – 16советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

Претседатело даде 5 минути пауза.По паузата седницата продолжи.

**13-та точка**- **Предлог-одлука за давање согласност на измена и дополна на Годишен план за вработување на Општина Аеродром за 2024 година.**

**Канзуров** – предложи прожирување на Планот. **Масларковски** посочи на грешка во планот, на кое доби одговор и објаснување од **Секретарот на ОА**.

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

**Се констатира дека Одлуката е усвоена.**

**14-та точка** - **Предлог-одлука за одобрување на дополнителни финансиски средства на основно училиште на територијата на Општина Аеродром.**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**15-та точка** - **Предлог-одлука за давање согласност за примање на донација од страна на на „ХалкЕко“, Халкбанк АД Скопје - Скопје на реквизити за уредување на детско игралиште.**

**Масларковски** праша кои реквизити се донација и каде ќе биде поставена реклама од донаторот. **Дејан Антовски** даде одговор.

**Канзуров,** па **Масларковски**зедоа збор.

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека Одлукатае усвоена.

**16-та точка**–**Советнички прашања**

**Александра Петковска Николовска –** Прашање од родителите на дечињата со посебни потреби кои ги посетуваат часовите во ООУ Александар Македонски организирани од тимот на проектот „Заиграј со нас“ и часовите по пливање во Џеваир дали и кога ќе продолжи проектот? - Одговорено од претставник на општинската Администрација Тане Димовски дека ќе продолжи проектот после нова година.

**Дејан Ристовски**

1. На прашањето која е неопходноста да се дадат 335.000 евра на Пирамид Билдинг за одржување на зеленилото и хигиената во Општина Аеродром имам добиено одговор, но бидејќи Градоначалникот има дадено изјава во предизборната кампања дека треба фокусот да се стави на сезонските работници, механизацијата и одржување на постоечките површини сакам да го прашам дали вака ја менаџира општината со ангажирање на надворешна фирма и дали незнае да менаџира со сезонските работници?

2. Дали МБМ Архитект се одговорни за надзор на градежните работи за кои има договор со Општина Аеродром за 115.000 евра каде што се направени градежни зафати каде почниците се кренати 2 см во однос на останатите плочници и не се направени по никакви стандарди. Сакам да знам која градежна фирма ги правела овие плочници?

3. Дали пренесување на информација дека Општината дала 335.000 евра на надворешна фирма е вулгарен коментар?

4. Како е направена анкетата за зонско паркирање во Ново Лисиче? Дали може да ја видиме таа анкета за да се видиме дали е функционална?

Дали општинската администрација ќе почне да одговара на поставените прашања на Седниците на Советот на Општина Аеродром и дали имаат притисок? Ако имаат притисок да пријават анонимно за да не се пријавува во надлежни институции, бидејќи по деловник советничките прашања се одговараат во рок од 10 дена**.**

**Васе Канзуров** - Кога ќе ми бидат одговорени 14 од 18 мои прашања од пред 2 седници?

1. Пензионерите во Мичурин беа корисници на една просторија која е во фаза на легализација, имам барање од нив, да им се овозможи да ја користат таа просторија во зимските денови, барам итно да им се овозможи да си ја користат просторијата што ја користеле 20 години. Прашањето е кога ќе може да ја користат?

2. Четврти пат го повторувам прашањето што и моите колеги од СДСМ и Левица го имаат поставено: До каде е легализацијата на објектот на Венјамин Мачуковски 1а, бидејќи има влага, се собираат бездомници и е страшно да се поминува покрај оваа просторија, посебно по немилиот настан на 27.10?

3. Кога ќе се уреди просторот помеѓу зградите на ул. Методија Шаторов Шарло и Руди Чаевац бр.19 и 21, тоа е позицијата кај ресторанот Еквилибриум и Владимир Комаров 36, тоа е ниската зграда, ова е долгогодишен проблем и граѓани ми се обратија и бараат итно да се реши. Прашањето е кога ќе се реши и кои се пречките за тоа?

4. Ксј ОУ Блаже Конески, улицата Фрањо Клуз, кракот кој е паралелен со оградата на школото бараат ставање столбичиња да можат да се движат по тротоарот.

5. Сигнални столпчиња се бараат кај улицата Милан Зечар, кај контејнерите, кај зградата Шарло 11, тоа е позади Тобако 2.

6. Прашање од граѓаните на ул. Ангел Димовски: Дали може таа ул. да стане еднонасочна, со овозможување на една лента за паркирање?

7. Има повеќе шахти, една е коригирана во висина на улицата на ул. Шарло. Кога ќе се нивелираат сатоа што имаат проблем со возилата?

8. Граѓаните бараат летниковец на ул. Васко Карангелески, дали е во план да се изгради?

9. Имаше неколку сообраќајки кај ул.Васко Карангелески со улицата што оди од кај кружниот ток, кај полицијата, бараат некакви сообраќајни решенија дотолку повеќе што тука има ОУ, Љубен Лапе.

10. Ова е поприоритетно, уредување од ул. Ф.Клуз 13а накај градинката Црвенкапа, тука има езеро од 50 метри.

11. Да се реконструира паркот на ул. Шарло кај воените кули 4, 6 и 8 и довршување на една пешачка патека која е до пола направена и после има трева.

12. Довршување на тротоарот на М. Ш. Шарло, зграда бр. 1, тука недостасува тротоар, кога се оди према црквата од левата страна во должина од 10 метри. Кога ќе биде изграден?

13. Бараат 2 нови чешмички за вода и поправање на 2 постоечки кои не функционираат кај кулата Шарло бр. 6, паркот што го изгради Агенција за млади и спорт, зад зградите на П. Шишков, таму бараат чешмичка, потоа чешмичка кај Тобако 2 коа постоеше, но не функционира и паркот кој беше во процедура денес, зад Дион.

14. Бараат комплетно реновирањр на паркот на Шарло спроти Еквилибриум, има доста исушени растенија и не функционира состемот за наводнување и полевање. Кога и далии може да се направи?

15. Граѓаните од П. Шишков кај објектот каде што има еден кондураџија, има времени објекти, граѓаните бараат паркинг.

16. Граѓаните бараат комплетна реконструкција на асвалтот на кракот помеѓу ул. Шарло и Псндил Шишков. Тоа е крако меѓу воените кули и времените објекти.

17. Граѓаните бараат дополнување и доуредување на просторот помеѓу паркингот на Ф. Клуз паркингот кај бензинската пумпа помеѓу оштетениот тротоар и паркингот што го направивме сега. Значи тоа е спроти бензинската пумпа. Да се загради или да се бекаторира, бидејќи има кал и паркираат коли.

18. Паркингот на потегот меѓу црквата и поликлиниката во стар Аеродром има еден простор што порано беше пазар да биде зонско бидејќи авто школите почетна и крајна дестинација им е баш тој простор, тоа е плац кој требал да биде пазар, а во моментов авто школите од таму тргаат. Значи тоа да се направи зонско паркирање, рампа, бидејќи таму им сметаат на луѓето.

19. Реквизити за шах да се постават кај паркот пред седиштето на пензионерското здружение Солидарност.

20. Дислокација на времените објекти кои ги користат Комуналните претпријатија на градот, кои се наоѓаат спроти поликлиниката, тука има реакции, тука има парк, тоа е после амбулантата од десна страна. И отстранување на еден објект спроти полицијата кој порано бил летна кафана кој е меѓу полицијата и старото воено хотелче.

21. Кај паркот кај Дион, што веќе го спомнав, прашуваат дали може да има парк за миленичиња, бидејќи има многу миленичиња, а треба да ги разграничиме парковите за деца и за миленичиња.

22. Има барање за летниковец кај паркчето помеѓу Тобако 2 и Шарло 1.

23. Дали во новиот Буџет се размислува зголемување на паушалот на комуналните работници? И барам паушалот да биде двојно зголемен за да се овозможи достаоинствен живот за тие работници.

**Дејан Антовски** – општо ќе одговорам, за сите докрадби, надградби, реконструкции итн. општината работи согласно одобрениот буџет и предвидената програма. За сѐ што има прадвидени средства согласно програмата ќе биде реализирано.

**Сузана Делева** – Со реконструкцијата на бул АСНОМ која се заврши пред неколку месеци се дислоцираа 2 автобуски постојки од десната страна на булеварот гледано во правец запад-исток и една постојка гледано во правец исток – запад. Иако постојките се преместени, не се направини пристапни патеки за граѓаните непречено да можат да дојдат, па приморани се да газат по тревниците, 2 прашања:

- Кога ќе се направат нови пристапни патеки?

- Иако се поставени нови постојки, сѐ уште не се поставени канти за отпадоци, па е страшно ѓубриште, дотолку повеќе што не се чистат редовно. Прашањето е кога ќе се постават канти на дослоцираните автобуски постојки?

Второто прашање се однесува на урбаната опрема кај пристапните патеки кај детското игралиште кое е се наоѓа кај здрада 136 бул.АСНОМ, игралиште во непосредна близина на ОУ Лазо Ангеловски. Детското игралиште е во страшна состојба исто и клупите, катрите се наупотребнили. Кога општината ќе постави нова урбана опрема?

**Дарко Маслорковски** – Освен со донации дали општината има реализирано нешто со сопствени средства, кои се тие игралишта и колку се?

-Секторот кој ми одговори сработа е да не знаете дека има договор со компанијата , се работи за 181.000 евра за одржување на училиштата и градинките број 075 94/2023, тоа е податок добиен од тајм.мк од јавни набавки. Зошто оваа информација не е споделена со одделението за комунални работи, бидејќи тие ми одговорија дека не постои таков одговор со фамозната компанија Пирамид билдинг. Постои договор, јавната набавка е направена. Зошто тој сектор ми одговорил можел да ми одговори и друг сектор Мене ми беше одговорено дека нема таков договор, можеби е во надлежност на Секторот за комунални работи, но сакам одговор на прашањето. Моето прашање беше конкретно Како е општината задоволна од работата на претпријатието? Еве на колегата за истото прашање за одржување на зеленилото му одговориле, мене не. Кој дава налози за одржување на зеленилото и хигиена и кој го следи нејзиното работење? Затоа што тој што дава налози треба да има одговор ја прашањето како си ја врши фирмата работата за 335.000 евра, дали ние како општина сме задоволни од работата на компанијата?

-Градоначалникот при првото носење на буџет го одби нашиот амандам за модернизација на осветлувањето, не го одби, грубо кажано нѐ излажа да го повлечеме, бидрејќи тој има амандам каде што ќе се формира тело кое ќе работи на привлекување на проекти. Па прашањето ми е како од тоа тело кое ќе работеше на фондови, еврипски проекти дојдовме до формирање на јавно приватноо партнерство, мене ова ми говори дека ние никогаш не сме имале цврста стратегија, односно сѐ се прави на брзина, непромислено односно каде се промени планот, да ми одговори градоначалникот, зошто не е формирано тоа тело и зошто се промени планот наместо тело да дојдеме до тоа јавно приватно партнерство?

-Ми одговорија на уште едно прашање, и тоа од новата инспекторка, ми одговори дека се изработуваат месечните планови, па јас сакам сега да ја прашам до каде се со изготовката и дали ќе бидеме известени и кој ќе ја утврдува итноста и по кои критериуми?

-Не сум задоволен од функционалноста на општинската зграда и за 10.000 евра месечно можеме барем да имаме функционални писоари, на моја заложба еве имаме еден функционален писоар и моето прашање е кога ќе имаме и втор?

-Прашање до Урбанизам: Какви капацитети од лесна индустрија ќе дозволува урбанистичкиот план и што значи тоа за загадувањето на Аеродром? Сакам одговор од Секторот урбанизам и дали се консултирале со други сектори?

-​Имам побарано за обука на учителка / воспитувачка на дете со посебни потреби и тоа директно на писмено да се обратат до својот раководител, а таа да го пренесе тоа до градинката, потврдено ми е од пониските ешалони (учителката) дека е постапено по моето барање и сакав да ја прашам директорката до каде е со тоа? Доаѓајки наваму, добивам информација дека се понудени обуки, од едно здружение специјализирано за тоа, директно обука за деца со попреченост и посебни потреби, но здружението е одбиено за соработка.Значи јас од една страна барам, без да знам дека има понуди до градинките за одржување на вакви обуки и добив одговор декаа они слеедат и прават обуки, но обуки за конкретни дечиња. И на крај добивам информација дека одбиена е понуда од здружение кое работи со тоа, мисламм дека беше „Ластовица“.

-Повторно ќе го поставам прашањето, бидејќи имам добиено одговор, но дипломатски. До каде е регистерот на лица со посебни потреби, бидејќи еве ќе носиме буџет, планови како ќе планираме ако немаме информација колку лица има, со какви попречености итн. Значи дали се работи или дали е направен?

-Прашање до Култура – Дали е започнат огласот за Винодром? Дали имаме програма, дали е завршен, кој ќе учествува, кои и колку винарии ќе учествуваат?

**Милка Тримчевска** – Дали оваа година е во план новогодишно украсување во ОА.

**Дејан Антовски** – Оваа година се планира украсување, веќе е распишан тендер.

**Јулијана Павковска Боцевска** одговори по однос на прашањето за Винодром дека на општинската веб страна веќе е објавен повикот на 29.11, можете да ги погледнете условите.

Со тоа заврши првиот дел од 35-та седница на Советот на Општина Аеродром.

 Претседател на Совет

 на Општина Аеродром

 Дејан Митески